
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2206 


ΑΠΟΦΑΣΕΙΣ 

Αριθμ. 1105/16828 

Έγκριση του Κανονισμού Διδακτορικών Σπου¬ 
δών τουΤμήματος Διαχείρισης Πολιτισμικού Πε¬ 
ριβάλλοντος και Νέων Τεχνολογιών της Σχολής 
Οργάνωσης και Διοίκησης Επιχειρήσεων του Πα¬ 
νεπιστημίου Πατρών. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις του ν. 4485/2017 (ΦΕΚ/4-8-2017, τ.Α’) 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» και ειδι¬ 
κότερα τα άρθρα 30 έως και 37,45 και 85, 

2. Την υπ’ αριθμ. 163204/Ζ1 ΕΞ. ΕΠΕΙΓΟΝ/29-9-2017 
εγκύκλιο του Υπουργείου Παιδείας, Έρευνας και Θρη¬ 
σκευμάτων «Εφαρμογή των διατάξεων του ν. 4485/2017 
(Α' 114) για θέματα μεταπτυχιακών σπουδών και εκπό¬ 
νησης διδακτορικών διατριβών-λοιπά θέματα, 

3. Τις διατάξεις του ν. 4521/2018 (ΦΕΚ 38/2.3.2018/ 
τ.Α') «Ίδρυση Πανεπιστημίου Δυτικής Αττικής και άλλες 
διατάξεις», 

4. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16-7-2008/τ.Α'), 

5. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 
6-9-2011/τ.Α'), όπως τροποποιήθηκαν και ισχύουν, 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016/τ.Α'), 
όπως τροποποιήθηκαν και ισχύουν, 

7. Την απόφαση της Συνέλευσης του Τμήματος Διαχεί¬ 
ρισης Πολιτισμικού Περιβάλλοντος και ΝέωνΤεχνολογι- 
ών της Σχολής Οργάνωσης και Διοίκησης Επιχειρήσεων 
του Πανεπιστημίου Πατρών (συνεδρίαση 37/25.4.2018), 

8. Την απόφαση της Συγκλήτου του Πανεπιστημίου 
Πατρών (συνεδρίαση 135/21.5.2018), 

9. Το γεγονός ότι από με την παρούσα απόφαση δεν 
προκαλείται δαπάνη σε βάρος του κρατικού προϋπολο¬ 
γισμού, ομόφωνα αποφασίζει: 

Την έγκριση του Κανονισμού Διδακτορικών Σπουδών 
τουΤμήματοςΔιαχείρισης Πολιτισμικού Περιβάλλοντος και 
Νέων Τεχνολογιών της Σχολής Οργάνωσης και Διοίκησης 
Επιχειρήσεων του Πανεπιστημίου Πατρών, ως ακολούθως: 


Το Πρόγραμμα Διδακτορικών Σπουδών του Τμήμα¬ 
τος ΔΙΑΧΕΙΡΙΣΗΣ ΠΟΛΙΤΙΣΜΙΚΟΥ ΠΕΡΙΒΑΛΛΟΝΤΟΣ ΚΑΙ 
ΝΕΩΝ ΤΕΧΝΟΛΟΓΙΩΝ οργανώνεται και λειτουργεί σύμ¬ 
φωνα με τις διατάξεις του ν. 4485/2017, τις ισχύουσες 
λοιπές σχετικές νομικές διατάξεις και αποφάσεις, καθώς 
και τις διατάξεις του παρόντος Κανονισμού. 

Στον παρόντα Κανονισμό καθορίζονται η δομή, η ορ¬ 
γάνωση και οι κανόνες λειτουργίας του Προγράμματος 
Διδακτορικών Σπουδών τουΤμήματος ΔΙΑΧΕΙΡΙΣΗΣ ΠΟ¬ 
ΛΙΤΙΣΜΙΚΟΥ ΠΕΡΙΒΑΛΛΟΝΤΟΣ ΚΑΙ ΝΕΩΝ ΤΕΧΝΟΛΟΓΙΩΝ 
του Πανεπιστημίου Πατρών, όπως αυτός καταρτίστηκε 
με απόφαση της Συνέλευσης του Τμήματος (αριθμ. 37η 
/25.4.2018), εγκρίθηκε από τη Σύγκλητο του Πανεπι¬ 
στημίου Πατρών, δημοσιεύθηκε στην Εφημερίδα της 
Κυβερνήσεως, αναρτήθηκε στο διαδικτυακό τόπο του 
Τμήματος και κοινοποιήθηκε στο Υπουργείο Παιδείας, 
Έρευνας και Θρησκευμάτων. 

Άρθρο 1 

Γενικές Διατάξεις 

1.1 Το Τμήμα ΔΙΑΧΕΙΡΙΣΗΣ ΠΟΛΙΤΙΣΜΙΚΟΥ ΠΕΡΙΒΑΛ¬ 
ΛΟΝΤΟΣ ΚΑΙ ΝΕΩΝ ΤΕΧΝΟΛΟΓΙΩΝ του Πανεπιστημίου 
Πατρών παρέχει τη δυνατότητα διεξαγωγής διδακτορικών 
σπουδών σε τομείς που εμπίπτουν στα ερευνητικά ενδια¬ 
φέροντα ή/και στα γνωστικά αντικείμενα τουΤμήματος. 

1.2 Ο τίτλος του Διδακτορικού Διπλώματος είναι δη¬ 
μόσιο έγγραφο και απονέμεται σε ένα από τα γνωστικά 
αντικείμενα του Τμήματος. 

1.3 Το Διδακτορικό Δίπλωμα αποτελεί ακαδημαϊκό τίτ¬ 
λο ο οποίος πιστοποιεί την ουσιαστική συνεισφορά του 
κατόχου του στην εξέλιξη καίριων γνωστικών περιοχών, 
την κατανόηση σε βάθος της επιστημονικής του περιο¬ 
χής και την εκπόνηση μιας πρωτότυπης διατριβής στο 
πεδίο των επιστημών που θεραπεύει ο διεπιστημονικός 
χαρακτήραςτουΤμήματος: ανθρωπιστικών, κοινωνικών 
και οικονομικών επιστημών, επιστημών τέχνης και μη¬ 
χανικού, επιστημών νέων τεχνολογιών. 

1.4 Η εκπόνηση διδακτορικής διατριβής οδηγεί στην 
απόκτηση του τίτλου: Διδακτορικό Δίπλωμα στην Πολι¬ 
τισμική Διαχείριση και Τεχνολογία. 

1.5 Αρμόδιο όργανο για τα θέματα των διδακτορικών 
σπουδών στοΤμήμα είναι η Συνέλευση Τμήματος, καθώς 
και όσα ορίζονται στο άρθρο 31 του ν. 4485/2017. 

1.6 Τα τρέχοντα θέματα των διδακτορικών σπουδών 
επιβλέπονται από Τριμελή Επιτροπή Προγράμματος 

Διδακτορικών Σπουδών (ΕΠΔΣ), η οποία εισηγείται στη 
Συνέλευση του Τμήματος. Η ΕΠΔΣ ορίζει πρόεδρο της 
και εκλέγεται από τη Συνέλευση του Τμήματος για 3 έτη 
1.7 Η ΕΠΔΣ έχει την εποπτεία και την ευθύνη της πα¬ 
ρακολούθησης του ΠΔΣ. 

Ειδικότερα: 

α) Αξιολογεί όλες τις αιτήσεις εγγραφής των ΔΣ του 
Τμήματος και εισηγείται στην Συνέλευση του Τμήματος 
για το ποιοι θα γίνουν αποδεκτοί, καθώς και για την σύν¬ 
θεση των τριμελών Συμβουλευτικών Επιτροπών. 

β) Εποπτεύει την πορεία εκπόνησης των διδακτορικών 
διατριβών των ΥΔ και εισηγείται στην Συνέλευση του 
Τμήματος για την αντιμετώπιση ειδικών περιπτώσεων. 

γ) Συντονίζει την ένταξη των υποψηφίων διδακτόρων 
στη λειτουργία του Τμήματος. 

δ) Υποβάλλει στην Συνέλευση του Τμή ματος εισήγηση, 
στο τέλος κάθε ακαδημαϊκού έτους, για την πορεία του 
ΠΔΣ, καθώς και για την πρόοδο των διατριβών, όλων 
των υποψηφίων διδακτόρων (σε συνεργασία με τους 
επιβλέποντες καθηγητές). 

ε) Εισηγείται στην Συνέλευση του Τμήματος για τις 
περιπτώσεις αναστολής φοίτησης καθώς και για τις δι¬ 
αγραφές, σύμφωνα με τον κανονισμό. 

στ) Εισηγείται στην Συνέλευση του Τμήματος για τη συ¬ 
γκρότηση Επταμελούς Εξεταστικής Επιτροπής, με τη σύμ¬ 
φωνη γνώμη της τριμελούς Συμβουλευτικής Επιτροπής. 

ζ) Οργανώνει ερευνητικά σεμινάρια με τη συμμετοχή 
όλων των υποψηφίων διδακτόρων. 

η) Φροντίζει για την εφαρμογή των μεταβατικών δια¬ 
τάξεων, που αφορούν υποψηφίους, οι οποίοι υπόκεινται 
στο καθεστώς πιθανών προηγουμένων Κανονισμών Δι¬ 
δακτορικών Σπουδών. 

θ) Επεξεργάζεται λεπτομερή Οδηγό Σπουδών του ΠΔΣ, 
τον οποίο και εισηγείται στη Συνέλευση του Τμήματος. 

ι) Διαχειρίζεται τρέχοντα διοικητικά ζητήματα που 
αφορούν το ΠΔΣ 

κ) καταρτίζει ετήσια συνοπτική έκθεση για την πορεία 
του ΠΔΣ και των υποψηφίων διδακτόρων, την οποία 
βασίζει στις αναλυτικές εισηγήσεις των επιβλεπόντων 
καθηγητών, και τη θέτει υπ' όψη της Συνέλευση του 
Τμήματος. 

Άρθρο 2 
Στόχος 

2.1 Οι διδακτορικές σπουδές αποβλέπουν στη δημι¬ 
ουργία υψηλής ποιότητας και σύγχρονης επιστημονικής 
έρευνας, καθώς και στην κατάρτιση επιστημόνων ικανών 
να συμβάλουν στην πρόοδο και εξέλιξη της επιστήμης 
και της βασικής έρευνας. Οι απόφοιτοι των διδακτορικών 
προγραμμάτων προορίζονται να στελεχώσουν το ερευ¬ 
νητικό, επιχειρηματικό και εκπαιδευτικό δυναμικό της 
χώρας και του εξωτερικού. Συγχρόνως, το διδακτορικό 
πρόγραμμα αποτελεί για το Τμήμα, καθώς και γενικότε¬ 
ρα για το Πανεπιστήμιο, πηγή ακαδημαϊκού κύρους και 
διεθνούς ακαδημαϊκής διάκρισης και συμβάλλει στην 
ποιοτική και ποσοτική αναβάθμιση της ερευνητικής 
παραγωγής. 

Ειδικότερα, με τις διδακτορικές σπουδές του Τμήματος 
επιτυγχάνονται: 

α) Η προαγωγή της έρευνας στους τομείς επιστημο¬ 


νικών δραστηριοτήτων του Τμήματος και η παραγωγή 
νέας γνώσης. 

β) Η εκπαίδευση νέων ερευνητών ικανών να παρά¬ 
γουν και να επεξεργάζονται αυτή τη γνώση, με σκοπό 
την αναπαραγωγή της πανεπιστημιακής κοινότητας των 
πολιτισμικών διαχειριστών και πολιτισμικών τεχνολόγων. 

γ) Η δημιουργία συνεργιών, τόσο με το προπτυχιακό και το 
μεταπτυχιακότουΤμήματος, όσο και μετά άλλα μεταπτυχια¬ 
κά προγράμματα σπουδών της Σχολής, του Πανεπιστημίου 
Πατρών, αλλά και άλλων πανεπιστημίων, για τη μέγιστη δυ¬ 
νατή δραστηριοποίηση των πόρων τουΤμήματος. 

δ) Η προβολή των δυνατοτήτων του Τμήματος στην 
Ελλάδα και το εξωτερικό μέσα από ένα πρόγραμμα, το 
οποίο θα παρέχει: (α) γνώση των σημαντικών θεωρη¬ 
τικών ζητημάτων και των σημαντικότερων μεθόδων 
ανάλυσης, που βρίσκονται στο επίκεντρο του διεπιστη¬ 
μονικού προβληματισμού της Πολιτισμικής Διαχείρισης, 
(β) πρωτοποριακή προσέγγιση, η οποία θα αναδεικνύει 
την κοινωνική διάσταση της Πολιτισμικής Διαχείρισης 
για τη χώρα, (γ) άμεση σύνδεση των θεωρητικών προ¬ 
σεγγίσεων με ζητήματα πολιτισμικής πολιτικής, (δ) έρευ¬ 
να και ανάπτυξη μεθόδων και τεχνολογιών από το χώρο 
πληροφορικής και άλλων επιστημών για την προβολή 
πολιτιστικών τεκμηρίων και την επεξεργασία σχετικού 
ψηφιακού υλικού. 

ε) Να καταστεί το Τ μή μα πόλος έλξης για νέους διανο¬ 
ούμενους, αλλά και καταξιωμένους συναδέλφους, από 
την Ελλάδα και το εξωτερικό. 

Άρθρο 3 

Προκήρυξη ή Πρόσκληση εκδήλωσης 
ενδιαφέροντος για εκπόνηση 
διδακτορικής διατριβής 

3.1 Το Τμήμα μπορεί να προκηρύσσει θέσεις υποψη¬ 
φίων διδακτόρων, οι οποίες δημοσιοποιούνται στον 
ημερήσιο τύπο και αναρτώνται στον οικείο διαδικτυακό 
τόπο του Τ μή ματος. 

3.2 Στην προκήρυξη/πρόσκληση εκδήλωσης ενδια¬ 
φέροντος μνημονεύονται: (προϋποθέσεις, όροι, προθε¬ 
σμίες, απαραίτητα δικαιολογητικά που πρέπει να υπο¬ 
βληθούν, ο μέγιστος αριθμός υποψηφίων διδακτόρων, 
διαδικασίες κατάθεσης υποψηφιοτήτων και επιλογής 
υποψήφιων διδακτόρων, πρόσθετες υποχρεώσεις υπο¬ 
ψηφίων διδακτόρων, ρήτρες, παραδοτέα και χρονικά 
όρια ολοκλήρωσης των διατριβών). 

3.3 Οι προκηρύξεις/προσκλήσεις εκδήλωσης ενδιαφέ¬ 
ροντος, μπορεί να επαναλαμβάνονται σε τακτά χρονικά 
διαστήματα, (συνήθως στο τέλος κάθε ακαδημαϊκού έτους). 

Άρθρο 4 

Προϋποθέσεις και κριτήρια εισαγωγής 
4.1 Τα ελάχιστα τυπικά προσόντα των υποψηφίων φοι¬ 
τητών των διδακτορικών προγραμμάτων είναι τα εξής: 

α) Πτυχίο Α.Ε.Ι. (Πανεπιστημίου ήΤ.Ε.Ι.) της ημεδαπής ή 
αναγνωρισμένου ως ισοτίμου ιδρύματος της αλλοδαπής. 

β) Δίπλωμα Μεταπτυχιακών Σπουδών (Δ.Μ.Σ.) Α.Ε.Ι. 
της ημεδαπής ή αναγνωρισμένου από το Δ.Ο.Α.Τ.Α.Π. ως 
ισότιμου ιδρύματος της αλλοδαπής, ή κατοχή ενιαίου και 
αδιάσπαστου τίτλου σπουδών μεταπτυχιακού επιπέδου, 
σύμφωνα με το άρθρο 46 του ν. 4485/2017. 

Άρθρο 5 

Υποβολή αιτήσεων 

5.1 Ο/η υποψήφιος/α υποβάλλει κατά τη διάρκεια κάθε 
ακαδημαϊκού έτους σχετική αίτηση στη Γραμματεία του 
Τμήματος, στο οποίο επιθυμεί να εκπονήσει τη διδα¬ 
κτορική διατριβή, συμπεριλαμβάνοντας τίτλο και γενι¬ 
κό προσχέδιο της διδακτορικής διατριβής. Στην αίτηση 
αναγράφεται ο προτεινόμενος τίτλος, η προτεινόμενη 
γλώσσα εκπόνησης, η οποία μπορεί να είναι διάφορη της 
ελληνικής, αν αυτό προβλέπεται, και ο προτεινόμενος ως 
επιβλέπων της διδακτορικής διατριβής, ο οποίος ανή¬ 
κει σε όσους έχουν δικαίωμα επίβλεψης διδακτορικής 
διατριβής, σύμφωνα με τα οριζόμενα στο άρθρο 7 του 
παρόντος Κανονισμού. Η διαδικασία αξιολόγησης υπο¬ 
ψηφίων διδακτορικών φοιτητών είναι συνεχής. 

Η γλώσσα μπορεί να είναι η ελληνική ή η αγγλική. 
5.2Τα απαιτούμεναδικαιολογητικάπου υποβάλλονται 
από κάθε υποψήφιο/α είναι τα εξής: 
α) Σχετική αίτηση στη Γραμματεία του Τμήματος 
β) Αναλυτικό βιογραφικό σημείωμα 
γ) Προσχέδιο της προτεινόμενης διδακτορικής διατρι¬ 
βής στο οποίο θα συμπεριλαμβάνονται τα ερευνητικά 
ενδιαφέροντα και οι προτεραιότητες 
δ) Πιστοποιητικό επαρκούς γνώσης μιας τουλάχιστον 
επίσημης γλώσσας της Ευρωπαϊκής Ένωσης, κατά προ¬ 
τίμηση της Αγγλικής 

ε) Τουλάχιστον δύο συστατικές επιστολές από Καθηγητές 
ή Λέκτορες Α.Ε.Ι. της Ελλάδος ή της αλλοδαπής ή ερευνητές 
Α', Β' ή Γ' βαθμίδας από ερευνητικά κέντρα του άρθρου 
13Α του ν. 4310/2014, συμπεριλαμβανομένων των ερευ¬ 
νητικών κέντρων της Ακαδημίας Αθηνών, ή από αναγνωρι¬ 
σμένα ερευνητικά κέντρα ή ινστιτούτα της αλλοδαπής ,σε 
φάκελο κλειστό από τον παρέχοντα τη συστατική 
στ) Αντίγραφα εργασιών που έχουν εκπονηθεί σε προ¬ 
πτυχιακά και μεταπτυχιακά προγράμματα σπουδών 
ΣΗΜΕΙΩΣΗ: Συστατικές επιστολές μπορούν να ζητού¬ 
νται ως επιπρόσθετα δικαιολογητικά. 

Άρθρο 6 

Αξιολόγηση αιτήσεων 

6.1 Η Συνέλευση του Τμήματος κατηγοριοποιεί τις υπο- 
βληθείσες αιτήσεις με βάση την συνάφεια του ερευνη¬ 
τικού αντικειμένου, και ορίζει μία τριμελή επιτροπή ανά 
κατηγορία αιτήσεων. Κάθε τριμελής επιτροπή, που απο- 
τελείται από μέλη Δ.Ε.Π.τουΤμήματος, εξετάζει τις αντί¬ 
στοιχες αιτήσεις και τα συνυποβαλλόμενα έγγραφα και 
καλεί τους υποψηφίους σε συνέντευξη. Κατόπιν υποβά¬ 
λει στη Συνέλευση του Τμήματος αναλυτικό υπόμνημα, 
στο οποίο αναγράφονται οι λόγοι για τους οποίους κάθε 
υποψήφιος πρέπει ή δεν πρέπει να γίνει δεκτός, καθώς 
και ο προτεινόμενος επιβλέπων, εφόσον αυτός δεν έχει 
προταθεί από τον/την υποψήφιο/α. Η Συνέλευση του 
Τμήματος, αφού λάβει τη γνώμη του προτεινόμενου επι- 
βλέποντος, τη συνεκτιμά με το υπόμνημα της επιτροπής 
και εγκρίνει ή απορρίπτει αιτιολογημένα την αίτηση του/ 
της υποψηφίου/ας. Στην εγκριτική απόφαση ορίζεται 
και η γλώσσα συγγραφής της διδακτορικής διατριβής. 

6.2 Η αρχική εγγραφή των υποψηφίων διδακτόρων θα 
γίνεται εντός εικοσαημέρου από την ημερομηνία συνε- 
δρίασηςτηςΣυνέλευσηςτουΤμήματος κατά τη διάρκεια 


της οποίας αποφασίστηκε η έγκριση των αιτήσεων των 
υποψηφίων. 

6.3 Για λόγους εξαιρετικής ανάγκης (ασθένεια, απουσία 
στο εξωτερικό) είναι δυνατή η εγγραφή εντός μηνός από 
τη λήξη της προθεσμίας, με απόφαση του αρμοδίου οργά¬ 
νου μετά από αιτιολογημένη αίτηση του ενδιαφερομένου. 

6.4 Η χρονική διάρκεια από τον ορισμό της τριμελούς 
συμβουλευτικής επιτροπής μέχρι και την παρουσίαση 
της διδακτορικής διατριβής ενώπιον της επταμελούς 
εξεταστικής επιτροπής δεν μπορεί να είναι μικρότερη 
από τρία (3) πλήρη ημερολογιακά έτη. 

6.5. Κατά την αξιολόγηση μιας αίτησης, η ΕΠΔΣτου ΠΔΣ 
ελέγχει τα ανωτέρω τυπικά προσόντα συμβουλεύεται πι¬ 
θανώς άλλα μέλη ΔΕΠ για την παροχή εξειδικευμένης γνώ¬ 
μης, και συνυπολογίζει α) την ακαδημαϊκή πορεία και τους 
τίτλους του υποψηφίου, β) τη βαθμολογία του, γ) το πραγ¬ 
ματικό του υπόβαθρο ως προς τις θεματικές περιοχές του 
ενδιαφέροντος του δ) άλλες επιστημονικές δραστηριότη¬ 
τες, ε) τις συστατικές επιστολές, στις οποίες περιλαμβάνεται 
και εκείνη του προτεινόμενου Επιβλέποντα της Διατριβής, 
στ) τη διαφαινόμενη ικανότητα του για ερευνητικό έργο, 
ζ) ύπαρξη υποτροφίας από έγκριτο ίδρυμα, η) την εν γένει 
προσωπικότητα και τα κίνητρα του όπως αυτά προκύπτουν 
από τα στοιχεία του βιογραφικούτου σημειώματος και από 
πιθανή συνέντευξη με την Επιτροπή. 

6.6. Η ΕΠΔΣ εισηγείται στην Συνέλευση του Τμήματος 
τον τελικό τίτλο της διατριβής, το πεδίο, το όνομα του 
επιβλέποντος μέλους ΔΕΠ και τα ονόματα δύο ακόμα 
μελών ΔΕΠ (του οικείου ή άλλου Πανεπιστημίου), που θα 
συμπληρώνουν την τριμελή επιτροπή επίβλεψης. 

6.7. Το γενικό κριτήριο σύμφωνα με το οποίο κρίνονται 
οι αιτήσεις για εγγραφή στο ΠΔΣ είναι η προοπτική του 
αιτούντος για μακροπρόθεσμη και παραγωγική ερευνη¬ 
τική ενασχόληση με τα γνωστικά αντικείμενα τα οποία 
θεραπεύονται από το Τμήμα. 

Άρθρο 7 

Επίβλεψη διδακτορικής διατριβής 

7.1 Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών. 

7.2 Η Συνέλευση του Τμήματος αναθέτει στον/στην 
προτεινόμενο/η επιβλέποντα, σύμφωνα με την παρά¬ 
γραφο 1 του άρθρου 6 του παρόντος, την επίβλεψη της 
διδακτορικής διατριβής και ορίζει τριμελή συμβουλευτική 
επιτροπή, όπως ορίζεται από την κείμενη νομοθεσία. Τα 
μέλη της επιτροπής πρέπει να έχουν την ίδια ή συναφή 
επιστημονική ειδικότητα με αυτή, στην οποία ο/η υπο¬ 
ψήφιος/α διδάκτορας εκπονεί τη διατριβή του. Στην επι¬ 
τροπή του προηγούμενου εδαφίου μετέχουν ως μέλη, 
ο/η επιβλέπων και δύο ακόμη μέλη Δ.Ε.Π. α' βαθμίδας, 
αναπληρωτή και επίκουρου από το οικείο ή άλλο Α.Ε.Ι. ή 
καθηγητές/τριες αναγνωρισμένων ως ομοταγών ιδρυμά¬ 
των της αλλοδαπής, οι οποίοι/ες είναι κάτοχοι διδακτο¬ 
ρικού διπλώματος, ή ερευνητές των βαθμιδών Α', Β' ή Γ' 
από ερευνητικά κέντρα του άρθρου 13 Α του ν. 4310/2014, 
συμπεριλαμβανομένων των ερευνητικών κέντρων της 

Ακαδημίας Αθηνών ή από αναγνωρισμένα ερευνητικά 
κέντρα ή ινστιτούτα της αλλοδαπής και έχουν το ίδιο ή 
συναφές γνωστικό αντικείμενο και επιστημονικό έργο με 
την υπό κρίση διδακτορική διατριβή. Στη συμβουλευτική 
επιτροπή μετέχει τουλάχιστον ένα (1) μέλος Δ.Ε.Π. από τις 
τρεις πρώτες βαθμίδες του οικείου Τμήματος. 

7.3 Το μέλος ΔΕΠ που ορίζεται ως επιβλέπων/ουσα 
μιας Διδακτορικής Διατριβής οφείλει να θεραπεύει τη 
γενικότερη θεματική περιοχή που είναι συναφής με το 
γνωστικό του αντικείμενο και στην οποία θα εκπονήσει 
τη Διατριβή του ο Υποψήφιος Διδάκτωρ, ενώ με την 
αποδοχή του ρόλου του δεσμεύεται να αφιερώσει τον 
απαραίτητο χρόνο για την ορθή και επιτυχή καθοδήγη¬ 
ση του τελευταίου. Σε περίπτωση που ο/η επιβλέπων/ 
ουσα εκλείψει ή διαπιστωμένα αδυνατεί να τελέσει 
χρέη επιβλέποντος για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον/ην την επίβλεψη, σύμφωνα με όσα 
ορίζονται στις προηγούμενες παραγράφους, ύστερα 
από αίτηση του/της υποψήφιου/ας διδάκτορα και γνώ¬ 
μη του προτεινόμενου επιβλέποντος, διαφορετικά σε 
ένα από τα άλλα δύο (2) μέλη της τριμελούς συμβου¬ 
λευτικής επιτροπής, ακόμη και καθ' υπέρβαση του μέ- 
γιστου αριθμού υποψήφιων διδακτόρων που μπορεί να 
επιβλέπεται από κάθε επιβλέποντα. Σε περίπτωση που 
ο/η αρχικός/η επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να 
τελεί χρέη επιβλέποντος των διδακτορικών διατριβών 
που έχει αναλάβει, και ο τίτλος απονέμεται από το Α.Ε.Ι., 
στο οποίο ανήκει το Τμήμα, όπου ξεκίνησε η εκπόνηση 
της διατριβής. 

7.4 Τα ονόματα των υποψήφιων διδακτόρων, των 
επιβλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται από την Γραμματεία του 
Τμήματος στον διαδικτυακό τόπο του Ιδρύματος στην 
ελληνική και στην αγγλική γλώσσα. 

Το ανώτατο όριο επίβλεψης διδακτορικών διατριβών 
ανά μέλος ΔΕΠ του Τμήματος είναι πέντε (5) διατριβές. 
Οι περιπτώσεις συνεπίβλεψης Διδακτορικών Διατριβών 
ως μέλος τριμελούς συμβουλευτικής επιτροπής δεν προ- 
σμετρώνται στο σύνολο. 

Άρθρο 8 

Διάρκεια Εκπόνησης Διδακτορικών Σπουδών 

8.1 Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. Η 
μέγιστη παραμονή του/της φοιτητή/τριας σε Πρόγραμ¬ 
μα Διδακτορικών Σπουδών ορίζεται στα 8 (οκτώ) χρόνια 
μετά τη ημερομηνία ορισμού της τριμελούς συμβουλευ¬ 
τικής επιτροπής (πλέον των περιόδων που ο φοιτητής/ 
τρία δικαιολογημένα απουσιάζει από το Πρόγραμμα 
λόγω ασθένειας ή άλλου σοβαρού λόγου, και εφόσον 
έχει εγκεκριμένη αναστολή φοίτησης από τη Συνέλευ¬ 
ση του Τμήματος). Μετά την παρέλευση των τριών (3) 
ετών χρειάζεται ειδική δικαιολόγηση από την τριμελή 
συμβουλευτική επιτροπή, καθώς και υποβολή χρονο¬ 


διαγράμματος που να τεκμηριώνει τη δυνατότητα ολο¬ 
κλήρωσης σε 5 (πέντε) το πολύ ακόμη έτη. 

8.2 Ο/η υποψήφιος/α διδάκτορας δικαιούται να ζητή¬ 
σει αναστολή σπουδών μια φορά κατά την διάρκεια των 
σπουδών του/της για εξαιρετικές περιπτώσεις μετά από 
αίτηση του στη Συνέλευση του Τμήματος. Η Συνέλευση 
του Τμήματος κρίνει τη σπουδαιότητα των λόγων της 
αιτούμενης αναστολής και εφ' όσον γίνουν αποδεκτοί, 
καθορίζει το ακριβές χρονικό διάστημα της αναστολής 
μετά το οποίο ο υποψήφιος μπορεί να συνεχίσει τις 
σπουδές του σύμφωνα με τους τότε ισχύοντες όρους. 
Σε αντίθετη περίπτωση, ο/η υποψήφιος/α διαγράφεται 
από το διδακτορικό πρόγραμμα. Κατά την διάρκεια της 
αναστολής φοίτησης αίρονται όλες οι παροχές, οι οποίες 
ανακτώνται κατόπιν νέας αιτήσεως του ενδιαφερομένου. 

ΣΗΜΕΙΩΣΗ: Τροποποίηση του θέματος της διδακτορι¬ 
κής διατριβής μέσα στην ίδια γνωστική περιοχή μπορεί να 
πραγματοποιηθεί με απόφαση τηςΤριμελούς Συμβουλευ¬ 
τικής Επιτροπής και έγκριση της Συνέλευσης του Τμήματος. 

Αλλαγή του θέματος της διδακτορικής διατριβής και 
καθορισμός νέου σε διαφορετικό γνωστικό πεδίο, μπο¬ 
ρεί να πραγματοποιηθεί ύστερα από αίτηση του υποψη¬ 
φίου και έγκριση της Συνέλευση του Τμήματος, ύστερα 
από τη σύμφωνη γνώμη τηςΤριμελούς Συμβουλευτικής 
Επιτροπής. Στην περίπτωση αυτή ορίζεται από τη Συνέ¬ 
λευση του Τμήματος νέα Τριμελής Συμβουλευτική Επι¬ 
τροπή και ο ελάχιστος χρόνος εκπόνησης της διατριβής 
αρχίζει από την ημερομηνία ορισμού της νέαςΤριμελούς 
Συμβουλευτικής Επιτροπής. 

Άρθρο 9 

Δικαιώματα Υποψηφίων Διδακτόρων 

9.1 Οι Διδακτορικές Σπουδές προσφέρονται δωρεάν. 

9.2 Οι υποψήφιοι/ες διδάκτορες έχουν μέχρι πέντε (5) 
πλήρη ακαδημαϊκά έτη από την πρώτη εγγραφή τους, 
όλα τα δικαιώματα και τις παροχές που προβλέπονται 
και για τους φοιτητές του δεύτερου κύκλου σπουδών, 
όπως ορίζονται στους οικείους Κανονισμούς. Μέχρι και 
πέντε (5) έτη μετά την ολοκλήρωση της διδακτορικής 
τους διατριβής διατηρούν δικαιώματα πρόσβασης, δα¬ 
νεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

9.3 Οι υποψήφιοι διδάκτορες που δεν έχουν άλλη ια¬ 
τροφαρμακευτική και νοσοκομειακή περίθαλψη, δικαι¬ 
ούνται πλήρη ιατροφαρμακευτική και νοσοκομειακή 
περίθαλψη στο Εθνικό Σύστημα Υγείας (Ε.Σ.Υ.) με κάλυψη 
των σχετικών δαπανών από τον Εθνικό Οργανισμό Πα¬ 
ροχής Υπηρεσιών Υγείας (Ε.Ο.Π.Υ.Υ.), σύμφωνα με την 
ισχύουσα κάθε φορά νομοθεσία. 

Άρθρο 10 

Υποχρεώσεις Υποψηφίων Διδακτόρων 

10.1 Ο/η υποψήφιος/α διδάκτορας θα πρέπει να έχει 
ως κύρια επιστημονική απασχόληση τις διδακτορικές 
του/της σπουδές. 

10.2 Ο/η υποψήφιος/α διδάκτορας θα πρέπει να ανα¬ 
νεώνει την εγγραφή του/της ανά ακαδημαϊκό έτος. 

10.3 Ο υποψήφιος διδάκτορας, κάθε έτος, στην προ¬ 
θεσμία που ορίζεται από τη Συνέλευση του Τμήματος, 
παρουσιάζει προφορικά και υποβάλλει και εγγράφως 

αναλυτικό υπόμνημα ενώπιον της τριμελούς συμβουλευ¬ 
τικής επιτροπής σχετικά με την πρόοδο της διδακτορικής 
του διατριβής. Αντίγραφο του υπομνήματος, καθώς και 
σχόλια επ' αυτού από τον επιβλέποντα ή την τριμελή 
επιτροπή και εκθέσεις προόδου, καταχωρίζονται στον 
ατομικό φάκελο του υποψηφίου. 

10.4 Οι υποψήφιοι/ες διδάκτορες υποχρεούνται να 
παρουσιάζουν τα στάδια της ερευνητικής τους εργασίας 
σε σεμινάρια, τα οποία οργανώνονται από το ή τα οικεία 
Τμήματα για το σκοπό αυτό. 

10.5 Οι υποψήφιοι/ες διδάκτορες οφείλουν να συμμε¬ 
τέχουν σε σεμινάρια και επιστημονικά συνέδρια και να 
επιδιώκουν τη διεθνοποίηση και την αναγνώριση της 
έρευνας τους με δημοσιεύσεις σε επιστημονικά περιο¬ 
δικά με σύστημα κριτών. 

10.6 Με πρόταση της Συνέλευσης του Τμήματος και κοι¬ 
νή απόφαση των Υπουργών Παιδείας και θρησκευμάτων 
και Οικονομίας και Οικονομικών μπορεί να ανατίθεται σε 
υποψήφιους διδάκτορες η επικουρία μελών ΔΕΠ σε προ¬ 
πτυχιακό και μεταπτυχιακό επίπεδο με ωριαία αντιμισθία 
που επιβαρύνει τον προϋπολογισμό του ιδρύματος. 

Άρθρο 11 

Διαγραφή Υποψηφίων Διδακτόρων 

Η διαγραφή υποψηφίου/ας διδάκτορα είναι δυνατή 
με απόφαση της Συνέλευσης του Τμήματος μετά από 
αιτιολογημένη εισήγηση της τριμελούς συμβουλευτικής 
επιτροπής. Μεταξύ των λόγων για τη διαγραφή περιλαμ¬ 
βάνονται και οι ακόλουθοι: 

11.1. Χρήση ιδεών, μεθόδων και αποτελεσμάτων ή 
αντιγραφή μέρους εργασιών άλλων επιστημόνων χωρίς 
αναφορά σε αυτούς (να παρουσιάζει το κείμενο της Δι¬ 
δακτορικής Διατριβής εκτεταμένα σημεία λογοκλοπής). 

11.2. Αξιόποινες πράξεις που έχουν τελεσιδικήσει του/ 
της υποψήφιου/ας διδάκτορα που εκθέτουν και ζημιώ¬ 
νουν το Πανεπιστήμιο ή τοΤμήμα στο οποίο φιλοξενείται. 

11.3. Υποψήφιος Διδάκτορας που δεν παρουσίασε 
και δεν υπέβαλε και εγγράφως εκθέσεις προόδου της 
διατριβής του, δεν παρακολούθησε τα προβλεπόμενα 
μαθήματα, και δεν διεξήγαγε έρευνα για δύο τουλάχι¬ 
στον συνεχόμενα εξάμηνα. 

11.4. Ανεπαρκής πρόοδος του/της υποψήφιου διδά¬ 
κτορα, η οποία τεκμηριώνεται με δύο (2) τουλάχιστον 
συνεχείς αρνητικές εκθέσεις προόδου της τριμελούς 
συμβουλευτικής επιτροπής) ή σε περίπτωση που ο/η 
υποψήφιος/α διδάκτωρ δεν ανταποκρίνεται στις εκ¬ 
παιδευτικές υπηρεσίες που του έχουν ανατεθεί από το 
Τμήμα. Ειδικότερα η ΕΠΔΣ, σε συνεργασία με τη Συνέ¬ 
λευση του Τμήματος, δημιουργεί τις συνθήκες Παροχής 
Έργου των ΥΔ. Η Παροχή Έργου δεν θα ξεπερνά τις 5 
ώρες την εβδομάδα. Σε περίπτωση, που οι υποψήφιοι 
δεν ανταποκρίνονται στην ελάχιστη αυτή υποχρέωση, 
χωρίς επαρκή αιτιολογία, η Συνέλευση του Τμήματος, 
μετά από εισήγηση της ΕΠΔΣ, μπορεί να προβεί στην 
οριστική διαγραφή των εν λόγω υποψήφιων. 

11.5. Υποβολή αίτησης διαγραφής από τον/την υπο- 
ψήφιο/α διδάκτορα. 

11.6. Όταν ο φοιτητής αποδεδειγμένα εκπονεί δι¬ 
δακτορική διατριβή και σε άλλο Τμήμα ή Ερευνητικό 
ίδρυμα. 


11.7. Όταν έχουμε υπέρβαση των χρονικών ορίων που 
ορίζει ο παρών κανονισμός στην εκπόνηση της διδακτο¬ 
ρικής διατριβής. 

Άρθρο 12 
Λογοκλοπή 

12.1 Ο/Η υποψήφιος/α διδάκτορας υποχρεούται να 
αναφέρει με τον ενδεδειγμένο τρόπο αν χρησιμοποίησε 
το έργο και τις απόψεις άλλων. Η αντιγραφή θεωρείται 
σοβαρό ακαδημαϊκό παράπτωμα. Λογοκλοπή θεωρείται 
η αντιγραφή εργασίας κάποιου/ας άλλου/ης, καθώς και 
η χρησιμοποίηση εργασίας άλλου/ης - δημοσιευμένης ή 
μη - χωρίς τη δέουσα αναφορά. Η αντιγραφή οποιοσδή¬ 
ποτε υλικού τεκμηρίωσης, ακόμη και από μελέτες του/ 
της ιδίου/ας του/της υποψηφίου/ας, χωρίς σχετική ανα¬ 
φορά, μπορεί να στοιχειοθετήσει απόφαση της Συνέλευ¬ 
σης του Τμήματος για διαγραφή του/της. Στις παραπάνω 
περιπτώσεις, η Συνέλευση του Τμήματος μπορεί να απο- 
φασίσειτη διαγραφή του/της, αφούπροηγουμένωςτου 
δοθεί η δυνατότητα να εκθέσει, προφορικώς ή γραπτώς, 
τις απόψεις του επί του θέματος. 

12.2 Οποιοδήποτε παράπτωμα ή παράβαση ακαδημα¬ 
ϊκής δεοντολογίας παραπέμπεται για αντιμετώπιση του 
προβλήματος στη Συνέλευση του Τμήματος. Ως παρα¬ 
βάσεις θεωρούνται και τα παραπτώματα της αντιγραφής 
ή της λογοκλοπής και γενικότερα κάθε παράβαση των 
διατάξεως περί πνευματικής ιδιοκτησίας από υποψήφιο/α 
διδάκτορα κατά τη συγγραφή εργασιών στο πλαίσιο των 
μαθημάτων ή την εκπόνηση της διδακτορικής διατριβής, 
(απόφαση Συγκλήτου συνεδρίαση 115/25.4.2017, έγγραφο 
με αριθμό 318/11394/27.4.2017, με θέμα "Επί του θέματος 
της υποχρεωτικής χρήσης της εφαρμογής ΕρΕιοι-υε"). 

Άρθρο 13 

Υποστήριξη και αξιολόγηση 
της διδακτορικής διατριβής 

13.1 Μετάτην ολοκλήρωση της συγγραφήςτης διδα¬ 
κτορικής διατριβής, ο υποψήφιος διδάκτορας υποβάλλει 
αίτηση για τη δημόσια υποστήριξης της και αξιολόγη¬ 
σης της. Η τριμελής συμβουλευτική επιτροπή δέχεται 
ή απορρίπτει την αίτηση του/της υποψηφίου/ας. Αν η 
τριμελής συμβουλευτική επιτροπή αποδεχθεί την αίτηση 
του/της υποψηφίου/ας, συντάσσει αναλυτική εισηγητική 
έκθεση και την υποβάλλει στη Συνέλευση του Τ μήματος 
ζητώντας τον ορισμό επταμελούς εξεταστικής επιτροπής 
(ΕΕΕ) για την κρίση της διδακτορικής διατριβής. 

13.2 Στην επταμελή εξεταστική επιτροπή μετέχουν 
τα μέλη της τριμελούς συμβουλευτικής επιτροπής, 
εκτός από τα αφυπηρετήσαντα μέλη αυτής, τα οποία 
με απόφαση της Συνέλευσης του Τμήματος αντικαθί¬ 
στανται από ισάριθμα μέλη που πληρούν τα κριτήρια 
του δεύτερου και τρίτου εδαφίου της παραγράφου 2 
του άρθρου 7 του παρόντος Κανονισμού, καθώς και τέσ¬ 
σερα (4) επιπλέον μέλη, που πληρούν τα κριτήρια του 
δευτέρου εδαφίου της παραγράφου 2 του άρθρου 7 του 
παρόντος κανονισμού. Τέσσερα (4) τουλάχιστον μέλη 
της επταμελούς εξεταστικής επιτροπής πρέπει να είναι 
Καθηγητές, εκ των οποίων τουλάχιστον δύο (2) πρέπει 
να ανήκουν στο οικείο Τμήμα. Όλα τα μέλη της επταμε¬ 
λούς Εξεταστικής Επιτροπής πρέπει να έχουν την ίδια ή 

συναφή επιστημονική ειδικότητα με αυτή, στην οποία ο 
υποψήφιος διδάκτορας εκπόνησε τη διατριβή του. 

13.3 Η διαδικασία της δημόσιας υποστήριξης προϋ¬ 
ποθέτει τη φυσική παρουσία των τεσσάρων (4) τουλά¬ 
χιστον μελών της εξεταστικής επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 
Η διδακτορική διατριβή υποστηρίζεται δημόσια από τον/ 
την υποψήφιο/α διδάκτορα. Στη συνέχεια, η εξεταστική 
επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία πέ¬ 
ντε (5) τουλάχιστον από τα μέλη της.Τα αφυπηρετήσαντα 
μέλη της τριμελούς συμβουλευτικής επιτροπής που έχουν 
αντικατασταθεί σύμφωνα με την παράγραφο 2, μπορεί να 
παρίστανται κατά τη συνεδρίαση χωρίς δικαίωμα ψήφου. 

13.4 Η επταμελής εξεταστική επιτροπή τηρεί πρακτικά, 
στα οποία περιέχονται οι γνώμες όλων των μελών της 
σχετικά με την πρωτοτυπία και συμβολή της διατριβής, 
η αιτιολογημένη θετική ή αρνητική ψήφος κάθε μέλους 
και η τελική απόφαση της εξεταστικής επιτροπής. Η επί¬ 
σημη αναγόρευση του/της υποψηφίου/ας σε διδάκτορα 
γίνεται από την Συνέλευση του Τμήματος με βάση το 
πρακτικό της επταμελούς Εξεταστικής Επιτροπής. 

13.5 Η διδακτορική διατριβή αξιολογείται ως επιτυχής 
ή ως ανεπιτυχής. 

13.6 Με την απόφαση της, η ΕΕΕ: 

α) Μπορεί να ζητήσει τροποποιήσεις ως προϋπόθεση 
της έγκρισης. 

β) Μπορεί να αρνηθεί την έγκριση της. 

Στην περίπτωση όπου ζητούνται τροποποιήσεις δίδε¬ 
ται στον ΥΔ ένα εύλογο χρονικό διάστημα , όχι περισ¬ 
σότερο των εξ (6) μηνών, για να κάνει τις απαραίτητες 
αλλαγές, οπότε και η επιτροπή συνεδριάζει εκ νέου για 
την τελική της απόφαση. 

13.7 Πριν την υποβολή της αίτησης ορκωμοσίας για 
την αναγόρευση τους σε Διδάκτορες, οι υποψήφιοι 
που ολοκλήρωσαν όλες τις δοκιμασίες εκπόνησης της 
Διδακτορικής Διατριβής οφείλουν να καταθέσουν στη 
Βιβλιοθήκη του Τμήματος και στο ΕΚΤ αντίγραφα της 
Διδακτορικής τους Διατριβής. 

Άρθρο 14 

Αναγόρευση Διδακτόρων 

14.1 Για την αναγόρευση σε Διδάκτορα, ο υποψήφιος 
υποχρεούται να υποβάλει στη Γραμματεία του Τμήματος 
τα δικαιολογητικά του Παραρτήματος 1. 

14.2 Η Συνέλευση του Τμήματος αναγορεύει τον/την υπο¬ 
ψήφιο/α διδάκτορα σε δημόσια Συνεδρίαση τουΤμήματος. 
Ο/η Πρόεδρος του Τμήματος θέτει υπόψη του Σώματος 
το πρακτικό που πιστοποιεί την επιτυχή ολοκλήρωση της 
διαδικασίας και της προφορικής παρουσίασης και αξιολό¬ 
γησης της Διδακτορικής Διατριβής, και ακολουθεί η αναγό¬ 
ρευση του/της υποψηφίου/ας σε Διδάκτορα του Τμήματος. 

14.3 Η τελετή ορκωμοσίας και καθομολόγησης, καθώς 
και ο τύπος του Διδακτορικού Διπλώματος του/της δι- 
δάκτορος ακολουθείτο Πρότυπα σχετικών Αποφάσεων 
της Συγκλήτου του Πανεπιστημίου Πατρών. 

14.4 Ο/Η υποψήφιος/α διδάκτορας, πριν από την ανα¬ 
γόρευση και καθομολόγησή του/της από την Συνέλευση 


τουΤμήματος, μπορεί να αιτηθεί χορήγηση βεβαίωσης 
επιτυχούς περάτωσης. Στον/στην διδάκτορα χορηγείται 
αντίγραφο Διδακτορικού Διπλώματος. Το Διδακτορικό 
Δίπλωμα υπογράφεται από τον Πρύτανη, τον Πρόεδρο 
τουΤμήματος και τον Γραμματέα τουΤμήματος. 

14.5. Τα διδακτορικά διπλώματα που χορηγούνται 
από το ΠΔΣ έχουν τη μορφή που ορίζει ο Νόμος και οι 
αποφάσεις της Συγκλήτου του Πανεπιστημίου Πατρών. 

Άρθρο 15 

Συνεπίβλεψη Διδακτορικής Διατριβής 

15.1 Για την εκπόνηση διδακτορικών διατριβών με 
συνεπίβλεψη, το Τμήμα δύναται να συνεργάζεται με 
Τμήματα Α.Ε.Ι., ερευνητικά κέντρα και ινστιτούτα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών. Την 
διοικητική ευθύνη της εκπόνησης της διδακτορικής 
διατριβής αναλαμβάνει ένα από τα συνεργαζόμενα 
Ιδρύματα, ορίζεται ένας/μια επιβλέπων/ουσα από κάθε 
συνεργαζόμενο Ίδρυμα/φορέα και η εκπόνηση της δια¬ 
τριβής διαρκεί τουλάχιστον τρία (3) έτη από τον ορισμό 
των επιβλεπόντων μελών Δ.Ε.Π./ερευνητών. Θέματα που 
σχετίζονται με τη διαδικασία εκπόνησης της διατριβής, 
από την επιλογή του/της υποψήφιου διδάκτορα έως και 
την απονομή του διδακτορικού τίτλου, καθώς και η χορή¬ 
γηση ενιαίου ή χωριστού τίτλου σε περίπτωση συνεργα¬ 
σίας μεταξύ Ιδρυμάτων, προβλέπονται στο οικείο Ειδικό 
Πρωτόκολλο Συνεργασίας (ΕΠΣ) που καταρτίζεται από 
τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. 

15.2 Με απόφαση του Υπουργού Παιδείας, Έρευνας και 
Θρησκευμάτων, που δη μοσιεύεται στην Εφημερίδα της 
Κυβερνήσεως, καθορίζεται κάθε σχετικό θέμα σχετικά με 
την εκπόνηση διδακτορικών διατριβών με συνεπίβλεψη 
με αναγνωρισμένα ως ομοταγή Ιδρύματα ή ερευνητικά 
κέντρα και ινστιτούτα της αλλοδαπής. 

Άρθρο 16 

Μεταβατικές διατάξεις 

16.1 Οι υποψήφιοι/ες διδάκτορες του Τμήματος μετά 
την έγκριση του παρόντα Κανονισμού Διδακτορικών 
Σπουδών εντάσσονται στις διατάξεις του ν. 4485/2017 
και στον παρόντα Κανονισμό. 

16.2 Οσα θέματα δεν ρυθμίζονται στον παρόντα Κα¬ 
νονισμό θα ρυθμίζονται από τα αρμόδια όργανα του 
Τμήματος και του Ιδρύματος, σύμφωνα με την ισχύουσα 
νομοθεσία. 

16.3 Όσοι υποψήφιοι διδάκτορες έχουν υπερβεί την 
ανώτατη διάρκεια εκπόνησης διδακτορικής διατριβής, 
υποχρεούνται στην ολοκλήρωση αυτής εντός 5ετιας. 

Άρθρο 17 Παραρτήματα 

ΠΑΡΑΡΤΗΜΑ 1: Δικαιολογητικά για την αναγόρευση 
σε Διδάκτορα 

ΠΑΡΑΡΤΗΜΑ 2: Όροι συγγραφής και δημοσιοποίησης 
διδακτορικών διατριβών στο Πανεπιστήμιο Πατρών 

ΠΑΡΑΡΤΗΜΑ 3: Ετήσια έκθεση προόδου 

ΠΑΡΑΡΤΗΜΑ 4: Πρακτικό κρίσεως 

ΠΑΡΑΡΤΗΜΑ 1: Δικαιολονητικά νια την αναγόρευση σε Διδάκτορα 

> Αντίγραφα (7) Διδακτορικής Διατριβής στα μέλη της Εττυαμελούς Εξεταστικής Επιτροπής 

> α) Αντίγραφο Διδακτορικής Διατριβής στη Βιβλιοθήκη του Πανεπιστημίου Πατρών σε 
έντυπη και ηλεκτρονική μορφή 

β) Συμπλήρωση και εκτύπωση της βεβαίωσης κατάθεσης του προγράμματος 
ηθίτίθΓίθε (μέσω Ιπϊθιύιθϊ) στην ιστοσελίδα του Πανεπιστημίου Πατρών 
νννννν. Ιί5. υρθίΓ35.§Γ και κατάθεση στη Γραμματεία του Τμήματος με υπογραφή απάτη 
Βιβλιοθήκη 

> Αντίγραφο Διδακτορικής Διατριβής σε έντυπη και ηλεκτρονική μορφή στη Γραμματεία 
του Τμήματος 

> Κατάθεση στη Γραμματεία του Τμήματος του Απογραφικού Δελτίου που βρίσκεται στην 
ιστοσελίδα ΝΛΛΛΛΛ/.ΕΚΤ.ΰΒ -ΕΘΝΙΚΟ ΑΡΧΕΙΟ ΔΙΔΑΚΤΟΡΙΚΩΝ ΔΙΑΤΡΙΒΩΝ, μετά από 
ενέργεια της Γραμματείας του Τμήματος καθώς και Αντίγραφο Διδακτορικής Διατριβής 
σε έντυπη και ηλεκτρονική μορφή 

> Αντίγραφο περίληψης Διδακτορικής Διατριβής (ελληνικά και αγγλικά) για την ιστοσελίδα 
του Τμήματος, 

>· Κατάθεση φοιτητικής ταυτότητας (πάσο), βιβλιαρίου υγείας, κάρτας και κλειδιών στη 
Γραμματεία του Τμήματος, ρύθμιση εκκρεμοτήτων με υπηρεσίες της κρεντικής διοίκησης 
(Φοιτητική Εστία, Διεύθυνση Φοιτητικής Μέριμνας, Βιβλιοθήκη και Κέντρο 
Πληροφόρησης). 


ΠΑΡΑΡΤΗΜΑ 2:'Οροι συγγραφής και δημοσιοποίησης διδακτορικών διατριβών στο 

Πανεπιστήμιο Πατρών 

1. Κάθε τόμος με το κείμενο της εργασίας φέρει ευδιάκριτα στο πίσω μέρος της σελίδας 
τίτλου του τα ακόλουθα: 

Πανεπιστήμιο Πατρών, [Τμήμα Διαχείρισης Πολιτισμικού Περιβάλλοντος και Νέων 
Τεχνολογιών] 

[Ονομα Συγγραφέα] 

© [έτος] - Με την επιφύλαξη παντός δικαιώματος 

2. Ο/Η Υποψήφιος Διδάκτορας (ΥΔ) -μέσα από τη σχετική φόρμα κατάθεσης της εργασίας 
στο Ιδρυματικό Αποθετήριο Νημερτής- εκχωρεί στο Πανεπιστήμιο Πατρών και στη 
Βιβλιοθήκη & Κέντρο Πληροφόρησης το μη αποκλειστικό δικαίωμα διάθεσής της μέσα 
από το διαδίκτυο για σκοπούς συστηματικής και πλήρους συλλογής της ερευνητικής 
παραγωγής του Πανεπιστημίου Πατρών, καταγραφής, διαφάνειας και προαγωγής της 
έρευνας. 

3. Κάθε ΥΔ που εκπονεί τη διδακτορική διατριβή του σε Τμήμα του Πανεπιστημίου Πατρών, 
θεωρείται ότι έχει λάβει γνώση και αποδέχεται τα ακόλουθα: 

• Το σύνολο της εργασίας αποτελεί πρωτότυπο έργο, παραχθέν από τον/ην ίδιο/α, και 
δεν παραβιάζει δικαιώματα τρίτων καθ' οιονδήποτε τρόπο, 

• Εάν η εργασία περιέχει υλικό, το οποίο δεν έχει παραχθεί από τον/ην ίδιο/α, αυτό 
πρέπει να είναι ευδιάκριτο και να αναφέρεται ρητώς εντός του κειμένου της εργασίας 
ως προϊόν εργασίας τρίτου, σημειώνοντας με παρομοίως σαφή τρόπο τα στοιχεία 
ταυτοποίησής του, ενώ παράλληλα βεβαιώνει πως στην περίπτωση χρήσης αυτούσιων 
γραφικών αναπαραστάσεων, εικόνων, γραφημάτων κλπ., έχει λάβει τη χωρίς 
περιορισμούς άδεια του κατόχου των πνευματικών δικαιωμάτων για την συμπερίληψη 
και επακόλουθη δημοσίευση του υλικού αυτού. 

• Ο/Η ΠΦ, ΜΦ ή ΥΔ φέρει αποκλειστικά την ευθύνη της δίκαιης χρήσης του υλικού που 
χρησιμοποίησε και τίθεται αποκλειστικός υπεύθυνος των πιθανών συνεπειών της 
χρήσης αυτής. Αναγνωρίζει δε ότι το Πανεπιστήμιο Πατρών δεν φέρει, ούτε 
αναλαμβάνει οιαδήποτε ευθύνη που τυχόν προκόψει από πλημμελή εκκαθάριση 
πνευματικών δικαιωμάτων. 

• Η σύνταξη, κατάθεση και διάθεση της εργασίας δεν κωλύεται από οποιαδήποτε 
παραχώρηση των πνευματικών δικαιωμάτων του συγγραφέα σε τρίτους, π.χ. σε 
εκδότες μονογραφιών ή επιστημονικών περιοδικών, σε οποιοδήποτε διάστημα, πριν ή 
μετά τη δημοσίευση της εργασίας, και πως ο συγγραφέας αναγνωρίζει ότι το 
Πανεπιστήμιο Πατρών δεν απεμπολεί τα δικαιώματα διάθεσης του περιεχομένου της 
διπλωματικής ή μεταπτυχιακής εργασίας ή της διδακτορικής διατριβής σύμφωνα με τα 
μέσα που το ίδιο επιλέγει. 

• Για τους παραπάνω λόγους κατά την υποβολή της διπλωματικής ή μεταπτυχιακής 
εργασίας ή της διδακτορικής διατριβής ο/η ΠΦ/ΜΦ/ΥΔ υποβάλλει υπεύθυνη δήλωση 
στην οποία δηλώνει ότι έχει λάβει γνώση και γνωρίζει τις συνέπειες του νόμου και των 
οριζομένων στους Κανονισμούς Σπουδών του ΠΜΣ και του Τμήματος και στον 
Εσωτερικό Κανονισμό Λειτουργίας του Πανεπιστημίου Πατρών, καθώς και ότι η 

εργασία που καταθέτει με θέμα «.» έχει εκπονηθεί με δική του ευθύνη 

τηρουμένων των προϋποθέσεων που ορίζονται στις ισχύουσες διατάξεις και στον 
παρόντα Κανονισμό. 

4. Οι εργασίες δημοσιεύονται στο Ιδρυματικό Αποθετήριο το αργότερο εντός δώδεκα (12) 
μηνών. Η Συντονιστική Επιτροπή ενός ΜΠΣ ή η τριμελής Συμβουλευτική Επιτροπή μπορεί 
να ζητήσει, μετά από επαρκώς τεκμηριωμένη αίτηση του Επιβλέποντος καθηγητή και 
του/της ΥΔ, την προσωρινή εξαίρεση της δημοσιοποίησης της εργασίας/διατριβής στο 
Ιδρυματικό Αποθετήριο, για σοβαρούς λόγους που σχετίζονται με την περαιτέρω πρόοδο 
και εξέλιξη της ερευνητικής δραστηριότητας, εάν θίγονται συμφέροντα του ίδιου ή άλλων 
φυσικών προσώπων, φορέων, εταιριών κλπ. Η περίοδος εξαίρεσης δεν μπορεί να 
υπερβαίνει τους τριανταέξι μήνες (36) μήνες, εφόσον δεν συντρέχουν άλλα νομικά 
κωλύματα. Επισημαίνεται ότι η κατάθεση της εργασίας γίνεται μετά την επιτυχή 
παρουσίασή της, σύμφωνα με τα προβλεπόμενα στις εκάστοτε ισχύουσες διατάξεις, και 
πριν την απονομή του τίτλου σπουδών, αλλά η διάθεσή της ρυθμίζεται από τη Βιβλιοθήκη 
ανάλογα με το σχετικό αίτημα. 

ΚΑΤΑΘΕΣΗ ΚΕΙΜΕΝΟΥ ΓΙΑ ΤΗ ΒΙΒΛΙΟΘΗΚΗ ΚΑΙ ΤΗ ΝΗΜΕΡΤΗ 

Η κατάθεση της εργασίας στις δομές της Βιβλιοθήκης & Κέντρου Πληροφόρησης (ΒΚΠ), 
σύμφωνα με τον Εσωτερικό Κανονισμό της Βιβλιοθήκης & Κέντρου Πληροφόρησης 
(Συνεδρίαση Συγκλήτου 382/20.04.05, αναθεώρηση 59/04.06.15), είναι υποχρεωτική για 
τους Μεταπτυχιακούς φοιτητές ή Υποψήφιους Διδάκτορες του Πανεπιστημίου Πατρών σε 
ηλεκτρονική μορφή, ενώ για τους Υποψήφιους Διδάκτορες και σε έντυπη. Με την 
κατάθεση της εργασίας η ΒΚΠ χορηγεί τις απαραίτητες βεβαιώσεις για τις Γραμματείες 
των Τμημάτων τους. 

ΠΑΡΑΡΤΗΜΑ 3: Ετήσια έκθεση προόδου 

Πρόνραμμα Διδακτορικών Σπουδών 

ΤΜΗΜΑ. 

ΣΧΟΛΗ.- ΠΑΝΕΠΙΣΤΗΜΙΟ ΠΑΤΡΩΝ 

Ημερομηνία: (συμπληρώνονται από το Τμήμα) 

Αριθμ. Πρωτ.: (συμπληρώνονται από το Τμήμα) 

ΕΤΗΣΙΑ ΕΚΘΕΣΗ ΠΡΟΟΔΟΥ ΥΠΟΨΗΦΙΟΥ/ΑΣ ΔΙΔΑΚΤΟΡΑ 

(Να συμπληρωθεί από τον Υποψήφιο Διδάκτορα) 


Όνομα/Επώνυμο:. 

Ημερομηνία αποδοχής απάτη Συνέλευση του Τμήματος/Πρακτικό Συνέλευσης: 

Ημερομηνία ορισμού 3μελούς συμβουλευτικής επιτροπής & θέματος 
Δ.Δ.:. 

Προβλεπόμενο έτος ολοκλήρωσης Δ.Δ.:. 

Μέλη Τριμελούς Συμβουλευτικής Επιτροπής: 

Α. Επιβλέπων:. 

Β. Μέλος:. 

Γ. Μέλος:. 

Τίτλος Διδακτορικής Διατριβής (Δ.Δ.): 


1. Περίληψη αντικειμένου Δ.Δ. (15 γραμμές). 


2. Περιγραφή προόδου τρέχουσας ακαδημαϊκής χρονιάς (έως 2 σελίδες). 


3. Σύνοψη νέων αποτελεσμάτων. (15 γραμμές). 


4. Δημοσιεύσεις, συμμετοχή σε συνέδρια, ημερίδες κλπ. 


5. Σύντομη αναφορά στον χρονικό προγραμματισμό και σε πιθανές καθυστερήσεις. (15 γραμμές). 

Υπογραφές: 

1. Υποψήφιου Διδάκτορα (Ονομα/επίθετο και υπογραφή):.Ημερομηνία 

2. Τριμελούς Συμβουλευτικής Επιτροπής 

Α. Επιβλέπων Καθηγητής (Όνομα/επίθετο και υπογραφή):.Ημερομηνία 

Β. Μέλος (Ονομα/επίθετο και υπογραφή):.Ημερομηνία 

Γ. Μέλος (Όνομα/επίθετο και υπογραφή):.Ημερομηνία 

ΠΑΡΑΡΤΗΜΑ 4: Πρακτικό κρίσεως 

ΠΡΑΚΤΙΚΟ ΣΥΝΕΔΡΙΑΣΗΣ ΤΗΣ ΕΠΤΑΜΕΛΟΥΣ ΕΞΕΤΑΣΤΙΚΗΣ ΕΠΙΤΡΟΠΗΣ ΓΙΑ ΤΗΝ ΤΕΛΙΚΗ 
ΑΞΙΟΛΟΓΗΣΗ ΚΑΙ ΚΡΙΣΗ ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 
του/της. 

Η Επταμελής Εξεταστική Επιτροπή, η οποία ορίσθηκε κατά την . 

Συνεδρίαση της Συνέλευσης, συνεδρίασε την./.../. και ώρα 

στην αίθουσα. 

και ήταν παρόντα τα εξής μέλη: 

1) (επιβλέπων/ουσα) 

2 ) 

3) 

4) 

5) 

6 ) 

7) 


Καλείται και εισέρχεται στην αίθουσα ο/η. και αναπτύσσει γαα 

.λεπτά, όπως όρισε η Επταμελής Εξεταστική Επιτροπή, το περιεχόμενο της διατριβής, 

με θέμα: «. 

Στη συνέχεια γίνονται επιστημονικές ερωτήσεις στον/στην υποψήφιο/α διδάκτωρ από την 
επταμελή εξεταστική επιτροπή, σχετικές με το περιεχόμενο της διατριβής, οι οποίες σκοπό 
έχουν τον έλεγχο της επιστημονικής συγκρότησης του υποψηφίου, της γνώσης του θέματος 
της διατριβής και των σχετιζομένων θεμάτων του οικείου επιστημονικού κλάδου. 

Μετά το τέλος της ανάπτυξης της εργασίας, εξέρχεται από την αίθουσα ο/η υποψήφιος/α 
διδάκτορας και το λόγο παίρνει ο/η επιβλέπων/ουσα καθηγητής/τρια κ./κα 

., ο/η οποίος/α προτείνει να κριθεί ο/η υποψήφιος/α ως 

επιτυχών/ούσα, καθώς η διατριβή αποτελεί ουσιαστική συμβολή στην επιστήμη. Με την 
άποψη αυτή συμφωνούν και τα άλλα παρόντα μέλη της επταμελούς εξεταστικής επιτροπής. 


Μετά από τα παραπάνω, ο/η επιβλέπων/ουσα κ./κα . θέτει σε ψηφοφορία το 

ερώτημα «αν ο/η υποψήφιος/α διδάκτορας, κ./κα ., πέτυχε στη 

δοκιμασία». 


Τα μέλη της επταμελούς εξεταστικής επιτροπής ψηφίζουν μετά από κλήρωση, αρχίζοντας 
από το γράμμα.: 


1) 

ΝΑΙ/ΟΧΙ 

2) 

ΝΑΙ/ΟΧΙ 

3) 

ΝΑΙ/ΟΧΙ 

4) 

ΝΑΙ/ΟΧΙ 

5) 

ΝΑΙ/ΟΧΙ 

6) 

ΝΑΙ/ΟΧΙ 


7) 


ΝΑΙ/ΟΧΙ 

Ο/Η επιβλέπων/ουσα, κ./κα . ανακοινώνει ότι ο/η υποψήφιος/α διδάκτορας, κ./κα 

., πέτυχε στη δοκιμασία, δεδομένου ότι και τα.παρόντα 

μέλη του εκλεκτορικού σώματος, που είχαν και δικαίωμα ψήφου, ψήφισαν καταφατικά. 


Μετά το παραπάνω αποτέλεσμα της ψηφοφορίας, η επταμελής εξεταστική επιτροπή 
αποφασίζει ότι ο/η κ.πέτυχε στη δοκιμασία. 


Μετά το παραπάνω αποτέλεσμα της ψηφοφορίας, το σώμα των εκλεκτόρων αποφασίζει να 

απονεμηθεί στον/στην κ./κα . ο τίτλος του διδάκτορα και 

προτείνει στη Συνέλευση την αυτοδίκαιη ανακήρυξή του/της σε διδάκτορα του 
προγράμματος. 


Με τιμή, 

Η ΕΠΤΑΜΕΛΗΣ ΕΞΕΤΑΣΤΙΚΗ ΕΠΙΤΡΟΠΗ 


1) (Ο/Η ΕΠΙΒΛΕΠΩΝ/ΟΥΣΑ) 


2) 


3) 


4) 


5) 


6) 


7) 

αριθμός διδακτορικού ΕΛΛΗΝΙΚΗ ΔΗΜΟΚΡΑΤΙΑ 

ΔΙΠΛΩΜΑΤΟΣ: 000 



ΠΑΝΕΠΙΣΤΗΜΙΟ ΠΑΤΡΩΝ 

ΠΡΥΤΑΝΕΥΟΝΤΟΣ/ΟΥΣΗΣ 


ΣΤΟ ΠΑΝΕΠΙΣΤΗΜΙΟ ΠΑΤΡΩΝ 
ΚΑΘΗΓΗΤΗ/ΤΡΙΑΣ .(Ονοματεπώνυμο Πρύτανη) 


ΚΑΘΗΓΗΤΗΣ/ΤΡΙΑ .(Ονοματεπώνυμο Προέδρου) 

ΠΡΟΕΔΡΟΣ ΤΟΥ ΤΜΗΜΑΤΟΣ ΔΙΑΧΕΙΡΙΣΗΣ ΠΟΛΙΤΙΣΜΙΚΟΥ ΠΕΡΙΒΑΛΛΟΝΤΟΣ 

ΚΑΙ ΝΕΩΝ ΤΕΧΝΟΛΟΓΙΩΝ 


ΤΟΝ/ΤΗΝ...(ονοματεπώνυμο Φοιτητή)_ ΤΟΥ ...(Πατρώνυμο Φοιτητή). 

ΕΛΛΗΝΑ/ΕΛΛΗΝΙΔΑ ΤΟ ΓΕΝΟΣ ΕΞ/ΕΚ (Τόπος Καταγωγής) ΟΡΜΩΜΕΝΟ/Η 
ΔΙΠΛΩΜΑΤΟΥΧΟ/ΠΤΥΧΙΟΥΧΟ ΤΟΥ ΤΜΗΜΑΤΟΣ ...(Τμ. αποφοίτησης). 


ΤΟΥ ΠΑΝΕΠΙΣΤΗΜΙΟΥ .. .(Παν/μιο αποφοίτησης). 

ΜΕ ΟΜΟΦΩΝΗ ΑΠΟΦΑΣΗ ΤΟΥ ΔΙΔΑΚΤΙΚΟΥ ΕΡΕΥΝΗΤΙΚΟΥ ΠΡΟΣΩΠΙΚΟΥ 

ΤΟΥ ΤΜΗΜΑΤΟΣ ΔΙΑΧΕΙΡΙΣΗΣ ΠΟΛΙΤΙΣΜΙΚΟΥ ΠΕΡΙΒΑΛΛΟΝΤΟΣ ΚΑΙ ΝΕΩΝ 
ΤΕΧΝΟΛΟΓΙΩΝ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

ΣΤΟΥΣ ΔΙΔΑΚΤΟΡΕΣ ΑΥΤΟΥ 

ΕΝΕΚΡΙΝΑΝ ΟΠΩΣ ΠΡΟΒΛΕΠΕΤΑΙ ΚΑΙ ΤΟΥ/ΤΗΣ ΑΠΕΔΩΣΑΝ ΟΛΑ ΤΑ 
ΠΡΟΝΟΜΙΑ ΤΑ ΟΠΟΙΑ ΑΠΟΡΡΕΟΥΝ ΑΠΟ ΤΟ ΔΙΔΑΚΤΟΡΙΚΟ ΑΞΙΩΜΑ 

ΣΤΙΣ (ημερομηνία Συνέλευσης αναγόρευσης) ΔΥΟ ΧΙΛΙΑΔΕΣ (έτος Συνέλευσης 
αναγόρευσης) 

Η ΑΠΟΝΟΜΗ ΤΟΥ ΔΙΑΚΤΟΡΙΚΟΥ ΑΠΟΔΕΙΚΝΥΕΤΑΙ ΜΕ ΤΟ ΠΑΡΟΝ ΔΙΠΛΩΜΑ ΤΟ 
ΟΠΟΙΟ ΕΙΝΑΙ ΕΠΙΚΥΡΩΜΕΝΟ ΟΧΙ ΜΟΝΟ ΜΕ ΤΗ ΣΦΡΑΓΙΔΑ ΤΟΥ 
ΠΑΝΕΠΙΣΤΗΜΙΟΥ ΑΛΛΑ ΚΑΙ ΤΙΣ ΠΡΩΤΟΤΥΠΕΣ ΥΠΟΓΡΑΦΕΣ ΤΟΥ/ΤΗΣ 
ΠΡΥΤΑΝΕΩΣ ΚΑΙ ΤΟΥ/ΤΗΣ ΠΡΟΕΔΡΟΥ ΤΟΥ ΤΜΗΜΑΤΟΣ 


Ο/Η ΠΡΥΤΑΝΙΣ 


Ο/Η ΓΡΑΜΜΑΤΕΑΣ ΤΟΥ ΤΜΗΜΑΤΟΣ 


Ο/Η ΠΡΟΕΔΡΟΣ ΤΟΥ ΤΜΗΜΑΤΟΣ 

Η απόφαση αυτή να δημοσιευθεί στην Εφημερίδα της Κυβερνήσεως. 
Πάτρα, 31 Μάίου 2018 

Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΐτΐ35ίθΐ'.θ1(ά>θΙ.αΓ 

